TVIRTINU:

 Klaipėdos raj. BĮ sporto centro

 Direktorius

 V. Liutikas

 2016-04-25

**2016 m. Klaipėdos rajono mažų miestelių 7x7 futbolo lygos**

**NUOSTATAI**

***I. Tikslai ir uždaviniai****.*

**1.1** Populiarinti futbolą Klaipėdos rajone.

**1.2**  Išaiškinti stipriausią Klaipėdos rajono mažų miestelių 7x7 futbolo pirmenybių komandą.

***II. Pirmenybių vykdymas ir vadovavimas.***

**2.1.** Pirmenybes organizuoja ir vykdo Klaipėdos raj. BĮ sporto centras.

**2.2** Pirmenybių pirmas etapas vyks 2016 m. balandžio - gegužės mėnesiais, o antras etapas – rugpjūčio - rugsėjo mėnesiais.

***III. Teisėjavimas ir taisyklės.***

**3.1** Pasibaigus pirmam etapui į antrąjį etapą pateks pirmas dvi vietas pogrupiuose užėmusios komandos.

**3.2.** Komandų vietos nustatomos pagal surinktų taškų sumą. Jei šie rodikliai vienodi, vietos nustatomos pagal (eilės tvarką): a) tarpusavio rungtynių rezultatus; b) įmuštų ir praleistų įvarčių skirtumą; c) didesnį įmuštų įvarčių kiekį; d) didesnį pergalių skaičių; e) burtais.

**3.3** Rungtynėse už pergalę skiriami 3 taškai, lygiąsias - 1, pralaimėjimą - 0 taškų.

**3.4** Rungtynėse žaidžiami 2 kėliniai po 30 minučių (laikas rungtynių metu nestabdomas). Papildomą laiką gali pridėti rungtynių teisėjas, įspėdamas komandas kiek laiko pridedama.

**3.5** Kiekvienoms rungtynėms teisėjauja 1 teisėjas.

**3.6** Aikštėje žaidžia 1 vartininkas ir 6 žaidėjai.

**3.7** Prasižengus baudos aikštelėje skiriamas 9 metrų baudinys.

**3.8** Nepaminėtais atvejais varžybose laikomasi tarptautinių futbolo taisyklių.

***IV. Drausminės nuobaudos.***

**4.1** Žaidėjas gavęs 3, 5, 7 įspėjimus (geltonas korteles) diskvalifikuojamas 1 rungtynėms.

**4.2** Žaidėjas dukart įspėtas (geltona kortelė) per rungtynes ir pašalinamas arba iškart pašalinamas (raudona kortelė) už taisyklių pažeidimą, praleidžia artimiausias tos komandos rungtynes. Žaidėjas, nubaustas raudona kortele už nesportinį elgesį teisėjo ar varžovų atžvilgiu, diskvalifikuojamas pagal drausmės komisijos nutarimą.

**4.3** Jei rungtynėse dalyvauja į protokolą neįrašytas, diskvalifikuotas arba teisės rungtyniauti komandoje neturintis žaidėjas, tai jo komandai užskaitomas pralaimėjimas 0 : 3.

**4.4** Jei drausmės komisija nusprendžia, kad komanda neatvyko į rungtynes be pateisinamos priežasties, tai jai užskaitomas pralaimėjimas 0 : 3.

***V. Protestai.***

**5.1** Komanda, norinti pateikti protestą, privalo apie tai įspėti rungtynių teisėją, varžovų komandos oficialius asmenis.

**5.2** Protestas negali būti pateiktas dėl teisėjų sprendimų.

***VI. Apdovanojimai***

**6.1** Komanda nugalėtoja ir prizininkės apdovanojamos taurėmis, o komandų žaidėjai - medaliais.

***VII . Komandų registracija***

**7.1** Komanda iki balandžio 27 d. pirmenybėms gali registruoti 10 žaidėjų, kurie visi gali dalyvauti kiekvienose rungtynėse.

**7.2** Komandose negalima registruoti LFF A lygos, LFF I-os lygos ir LFF II lygos žaidėjų.

**7.3** Komanda, norinti nukelti savo rungtynes privalo apie tai oficialiu raštu informuoti varžybų vykdytojus ne vėliau kaip 7 dienos iki tvarkaraštyje nustatytos rungtynių datos.

**7.4** Komandų dalyvaujančių lygoje, startinis mokestis - 29 Eur. (dvidešimt devyni eurai). Sumokamas pavedimų į Sporto centro sąskaitą (LT634010040200238385).

\_\_\_\_\_\_\_\_\_\_\_\_\_\_\_\_\_\_\_\_\_

Nuostatus parengė

Dir. pavaduotojas

Modestas Žukauskas